Peste cinci zile începe etapa a doua a vaccinării. Întrebările fără răspuns ale campaniei de imunizare.
Nu avem lege pentru vaccinare. Din cele 1.000 de centre de imunizare, nu știm câte sunt gata. Primarii plâng că nu au fonduri să amenajeze centrele de imunizare, pentru că Guvernul nu a trimis bani.
Dacă te vaccinezi e alegerea ta. Iar când te decizi, e dreptul tău să o faci, dreptul tău la sănătate. Și, foarte curând, ar urma să îți vină rândul la imunizare. Pe hârtie.În viața reală, nu este nimic gata. Nu avem lege pentru vaccinare, iar din cele 1.000 de centre de imunizare, nu știm câte sunt gata. Nu știu nici coordonatorii campaniei.Pentru că deocamdată Guvernul nu a trimis bani în țară, iar primarii plâng că nu au fonduri să le amenajeze. Iar necuoscutele se înmulțesc. Peste cinci zile ar trebui să trecem la etapa a doua a vaccinării, și noi nu știm nici câți s-au vaccinat în prima. Nici cum se vor imuniza profesorii în a doua și dacă asta va deschide sau nu porțile școlilor.Răspunsuri nu avem, iar întrebările se înmulțescDe ce nu am reușit să vaccinăm 20.000 de oameni pe zi, cum promitea colonelul Gheorghiță că o să se întâmple în prima săptămână din ianuarie?Când ajungem la cele 100.000 doze pe zi promise de Cîțu și la cele 150.000 doze pe zi pe care același Gheorghiță le estimează în etapa a doua?Unde vor fi vaccinați seniorii, profesorii?Câte centre private sunt avizate pentru vaccinare?Tu cum știi când te vaccinezi?